Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 1491

5. évfolyam Az Irodalom tanulásának céljai az 5. évfolyamon A Magyar irodalomból választott lírai művek olvasásának és elemzésének az a célja, hogy a tanulók néhány jelentős téma (emberi kapcsolatok, magány, kiszolgáltatottság, szülőföld, haza, identitás, természet, táj) kapcsán megismerjék e művek lírai kifejezésének árnyalatait, kapcsolódási pontjait, lehetővé téve a kifejezésformák tudatosítását, ezáltal az értékeket felismerő, műértő olvasóvá nevelést. A magyar és a világirodalomból választott epikai művek olvasásának és elemzésének célja, hogy a tanulók a kiskamaszokat foglalkoztató témákról különféle műfajokban (mese, mítosz, bibliai történet, novella, elbeszélés, ifjúsági regény, elbeszélő költemény) tájékozódjanak, esztétikai élményt szerezzenek – biztosítva az irodalmi kifejezésformák tudatosítását. Az irodalom határán álló műfajok olvasásának az a célja, hogy általuk a tanulók az elemzett műveket mélyebben megértsék, hogy irodalmi világképük táguljon, irodalmi érdeklődésük mélyüljön, kreativitásuk fejlődjön. Az irodalmi élet figyelése lehetővé teszi, hogy a tanulók személyesebb, “életközelibb” viszonyba kerüljenek az irodalom “mindennapi életével”, mely segít számukra pozitív attitűdöt teremteni az irodalom iránt. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. LÍRAI MŰVEK A MAGYAR IRODALOMBÓL LÍRAI MŰVEK OLVASÁSA ÉS ELEMZÉSE A MAGYAR IRODALOMBÓL MÁS 1. Lírai művek által közvetített természet-, társadalom-, emberszemlélet témakörök, alkotók, művek:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes